قوزیی قیبریس تورک جمهوریتی پرزیدنتی ارسین تاتار قیبریس-دا دایمی و داوام ائده بیله‌جک باریش اوچون قوزیی قیبریس تورک جمهوریتی‌نین تانینماسی‌نین واجیب‌لیگینی دیله گتیریب.
اینگیلتره قیبریس تورک درنک‌لری شوراسی (CTCA) اینگیلتره قیبریس-‌لی تورک‌لر درنگی (BTCA) و دوشونجه مرکزی " Circle Foundation " فوندو طرفیندن "قیبریس-ین گله‌جگی" مؤوضوع سوندا آنلاین ییغینجاق کئچیریلیب.
اینگیلتره-‌نین سابیق غیری-حکومت ناظیری بروکس نومارکین نظارتینده باش توتان ییغینجاقدا ارین تاتار ویدئو مئساژ مئتودو ایله ایشتیراک ائدیب.
تاتار قیبریس‌لی تورک‌لرین اوزون مودت‌دیر اؤز دؤولت ایشلرینی ایداره ائتدیک‌لرینی بیل‌دیره‌رک دئییب کی، بو سبب‌دن اولوسلار آراسی توپلوما اؤز دؤولتیمیزین تانینماسینا لاییق اولدوغوموزو سؤیله‌ییریک. حاضیردا قیبریس‌لی تورک‌لرین یئنی سئچیلمیش پرزیدنتی اولا‌راق سیاستیم آدادا ایکی برابر اگمن دؤولته صاحیب اولماق‌دیر.
ارسین تاتار قیبریس-‌لی تورک‌لرین هر مؤوضوع داکی خوش نیت‌لرینه باخمایا‌راق، حل یولون‌داکی بوتون سعی‌لرین روم‌لارین موضعی سایه‌سینده اوغورسوز اولدوغونو قئید ائده‌رک، "بو سبب‌دن بیزیم یئنی سیاستیمیزدیر بودور و بو سیاستی یوز فایز رسمی آنکارا آهنگ‌لی شکیلده داوام ائتدیریریک. آپاریلا‌جاق یئنی دانیشیق‌لارین برابر اگمنلیگه اساسلانماسینی ایستییریک" ایفاده‌لریندن ایستیفاده ائدیب.
قوزیی قیبریس تورک جمهوریتی پرزیدنتی تاتار مسئله‌یه دایمی حل تاپیلماسی، بونون "قیبریس جمهوریتی" اساسیندا اولماماسی‌نین واجیب‌لیگینی دیله گتیریب.
تاتار دئییب کی، بیری قوزیی ده، دیگری گونئی ده اولماقلا ایکی یئنی دؤولت قورولما‌لی‌دیر و هر ایکی دؤلت بیر-بیرینی تانیما‌لی‌دیر. بو، قبول اولوناجاغی تقدیرده دایمی و داوام ائتدیریله بیله‌جک حل یولو مومکون اولار. اگمنلیگیمیزی، برابرلیگیمیزی ایستییریک. آدا‌داکی ایکی خالق‌دان بیرییک و قیبریس‌لی روم‌لار قدر قبول اولونماغا لاییق اولدوغومو دوشونوروک و اولوسلار آراسی عالمده هر فورصتده بونو دیله گتیریریک. آنجاق بو اساسدا عدالت‌لی بیر حل یولو بوتون دوغو آغ دنیزینده باریش و تهلوکه‌سیزلیگی تامین ائده‌جک‌دیر.
